Projekt: ECOtourism in Kamenín and Héreg villages

ID projektu: SKHU/1601/1.1/225

Projekt sa realizuje v rámci Programu spolupráce Interreg V-A Slovenská republika – Maďarsko financovaného z Európskeho fondu regionálneho rozvoja, štátneho rozpočtu SR, Maďarska a vlastných zdrojov partnerov projektu.

Hlavným partnerom projektu je obec Kamenín (SK), www.kamenin.sk a cezhraničným partnerom je „Obec Héreg“(HU), www.hereg.hu.

Realizácia projektu začala 1. januára 2018 a bude trvať do 30.4.2019.

**Hlavným cieľom projektu je rozvoj drobnej infraštruktúry pre kvalitný cestovný ruch prepojený s miestnymi prírodnými a kultúrnymi danosťami.**

V rámci projektu sa v obci Kamenín postaví prírodné javisko, obnoví sa strecha na dome ľudových tradícií, postavia sa senníky pre kone, mangalice a stepné kravy, prístrešky pre eko-vzdelávacie aktivity, kúpia sa dva kone, postroj a koč.

V obci Héreg sa vysadí ochranná zelená clona oddeľujúca priemyselnú časť od obytnej časti obce na parcele 773/6 patriacej obci na území veľkosti 4662 m2. Tento pozemok bude oddeľovať podniky, ktoré sa nachádzajú v priestoroch starej továrne od obytnej zóny obce. Cieľom je ochrana obytnej zóny od priemyselnej. Pri výbere stromov a kríkov sme sa snažili zamerať na druhy, ktoré sú schopné plniť svoje obranné funkcie počas celého roka. Ochranný les bude postavený v bezprostrednej blízkosti obytnej zóny. Vybuduje sa tu drobná drevená infraštruktúra na trávenie voľného času. Postaví sa tu aj drevený most, ktorý bude spájať les s cestou. Obnoví sa aj ihrisko na parcele 054/1, ktorú vlastní obec. 6 nových príslušenstiev sa vybuduje na ihrisku. Zrekonštruuje sa parkovisko.

Na parcele 257/2 sa nachádza bačovský dom, ktorý prejde kompletnou rekonštrukciou interiéru a vybuduje sa v jeho vonkajšom priestore rekreačný areál. Obnoví sa tu studňa, postaví pec na pečenie chleba a oplotí sa tento areál na parcelách 257/2 a 257/3. V budove sú tri oddeliteľné priestory, ktoré plánujeme využiť na rôzne účely. Jeden priestor budeme využívať ako turistické centrum a výstavný priestor. Budeme tu prezentovať Naturpark Gerecse, obec a možnosti ekoturizmu, výstavu flóry a fauny v oblasti Gerecse. V druhej miestnosti plánujeme vytvoriť priestor na ľudovú tvorbu pre deti aj dospelých, kde by sme učili aj staršie už zabudnuté remeslá, ako napr. pletenie košíkov a pletenie zo slamy. V tejto miestnosti bude aj počítačové stredisko, kde budú deti aj dospelí nadobúdať počítačové zručnosti. Budú tu počítače, monitory a kamera. Za pomoci kamery budeme zaznamenávať udalosti v dedine a sprístupníme ich na internete.

V tretej miestnosti vytvoríme spoločenský priestor, v ktorom sa budú organizovať stretnutia, oslavy, programy a podujatia. Združenia a organizácie tu budú môcť realizovať programy a podujatia. Budú sa tu organizovať aj rôzne informačné prednášky.

Na dvore sa zastreší studňa. Postavíme pec, ktorá nám umožní propagáciu pečenia tradičných chlebov. Okolo pece postavíme prístrešok s lavicami a stolmi, kde budeme môcť organizovať spoločenské podujatia.

Vyššie uvedené informácie o projekte nemusia bezpodmienečne odzrkadľovať oficiálne stanovisko Európskej únie. (Podrobné informácie o programe sa nachádzajú na stránke [www.skhu.eu](http://www.skhu.eu/))